У ваенным білеце захаваўся запіс камандзіра вайсковай часці маёра Цхаева пра шлюб з радавым Мікалаем Капыцько. Служыў баец у аўтароце – дастаўляў на перадавую боепрыпасы, а адтуль – параненых. Пасля перамогі з мужам адправілася на яго радзіму – у Харкаўскую вобласць. Так з ваенным білетам, у якім пазначаны іх шлюб, і пражылі паўвека. Тры дзесяцігоддзі таму пасля пахавання мужа яна вярнулася з Харкаўскай вобласці ў родныя мясціны. Купіла драўляны домік.